CELEX: 62012CN0555
Language: da
Date: 2012-12-03 00:00:00
Title: Sag C-555/12: Anmodning om præjudiciel afgørelse indgivet af Tribunale di Tivoli (Italien) den 3. december 2012 — Claudio Loreti m.fl. mod Comune di Zagarolo

2.2.2013   
            
            
               DA
            
            
               Den Europæiske Unions Tidende
            
            
               C 32/11
            
         Anmodning om præjudiciel afgørelse indgivet af Tribunale di Tivoli (Italien) den 3. december 2012 — Claudio Loreti m.fl. mod Comune di Zagarolo
   (Sag C-555/12)
   2013/C 32/16
   Processprog: italiensk
   
      Den forelæggende ret
   
   Tribunale di Tivoli
   
      Parter i hovedsagen
   
   
      Sagsøger: Claudio Loreti, Vallerotonda Maria, Vallerotonda Attilio og Chellini Virginia
   
      Sagsøgt: Comune di Zagarolo
   
      Præjudicielle spørgsmål
   
   Den Europæiske Unions Domstol bør forelægges følgende fortolkningsspørgsmål med henblik på, at den træffer præjudiciel afgørelse:
   
               1)
            
            
               Er artikel 7 i forvaltningsloven, som er gældende i Den Italienske Republik, og som i henhold til artikel 103 i den nationale forfatning bestemmer, at
               »forvaltningsdomstolen har kompetence til at påkende sager om legitime interesser og, for så vidt angår særlige områder fastsat ved lov, sager om subjektive rettigheder, der vedrører udøvelse eller manglende udøvelse af administrative beføjelser i forhold til foranstaltninger, retsakter, aftaler eller handlinger, som, også indirekte, henhører under udøvelsen af disse beføjelser, og som er gennemført af forvaltningen. Retsakter eller foranstaltninger, der er vedtaget af regeringen under dennes udøvelse af politiske beføjelser, kan ikke indbringes for retten«,
               forenelig med artikel 6 i [den europæiske konvention til beskyttelse af menneskerettigheder og grundlæggende frihedsrettigheder] samt artikel 47 og artikel 52, stk. 3, i [Den Europæiske Unions charter om grundlæggende rettigheder], som medtaget efter ændring af artikel 6 [TEU]:
               
                           a)
                        
                        
                           for så vidt som den tildeler de forskellige retlige organer kompetence til at træffe afgørelse om subjektive retlige situationer, som abstrakt betragtet er forskellige (legitim interesse og subjektiv rettighed), men hvis sikre fastlæggelse er vanskelig eller endog umulig i praksis, og uden at den nærmere angiver disse bestemmelsers præcise indhold
                        
                     
                           b)
                        
                        
                           for så vidt som den bestemmer, at retterne har kompetence til at træffe afgørelse om de samme områder på grundlag af kriterier (fastlæggelse af forskellige subjektive retlige situationer), som ikke længere svarer til de faktiske omstændigheder efter indførelsen af erstatning for legitime interesser (nu fastsat siden 2000 med henblik på at tilpasse national ret til fællesskabsretlige principper) med væsentlige forskelle bl.a. med hensyn til de processuelle regler for fuldbyrdelse af domme?
                        
                     Og i almindelighed:
            
         
               2)
            
            
               Er artikel 103 i den italienske forfatning forenelig [med EU-retten], for så vidt som den på forskellig vis regulerer og beskytter subjektive retlige situationer (kaldet legitime interesser), som ikke findes tilsvarende i fællesskabsretten, idet den tildeler kompetencen til forskellige retlige fora, hvis kompetence ændres fra tid til anden?